《癸亥秋行县夜寓下生院倦甚慨然有归欤之兴戏》
宋代·黄公度

何须轮拥朱，不愿佩悬玉。
青山得去且归去，谋生待足何时足。
林间招提金碧开，门外过客谁能来。
桂花落尽无人问，古墙秋迳生青苔。
旧山泉石故应好，菟裘不营亦可老。
此身已与三径期，未分渊明迹如扫。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。